ПРЕДЛОГ ЗАКОНА

О ИЗМЕНИ ЗАКОНА О УПРАВЉАЊУ АЕРОДРОМИМА

Члан 1.

У Закону о управљању аеродромима („Службени гласник РС”, број 104/16), у члану 17. став 2. реч: „Београд.” брише се.

Члан 2.

Овај закон ступа на снагу осмог дана од дана објављивања у „Службеном гласнику Републике Србије”.

**О Б Р А З Л О Ж Е Њ Е**

**I. УСТАВНИ ОСНОВ ЗА ДОНОШЕЊЕ ЗАКОНА**

Уставни основ за доношење овог закона садржан је у члану 97. став 1. тачка 13. Устава Републике Србије, по коме Република Србија уређује и обезбеђује, поред осталог, режим и безбедност у свим врстама саобраћаја.

**II. Разлози за доноШење закона и циљеви који се остварују**

Област ваздушног саобраћаја у Републици Србији уређена је Законом о ваздушном саобраћају („Службени гласник РС”, бр. 73/10, 57/11, 93/12, 45/15, 66/15 – др. закон и 83/18), који је створио претпоставку за хармонизацију националног законодавства с прописима Европске уније, што представља један од приоритета у оквиру процеса приступања Европској унији.

Закон о управљању аеродромима („Службени гласник РС”, број 104/16 – у даљем тексту: Закон), као посебан Закон, донет је ради стварања услова детаљнијег уређења питања у вези са аеродромима.

Основни разлог за измену Закона је потреба да друштво које обавља оперативне послове на основу члана 17. став 2. овог закона може да промени седиште.

**III. ОБЈАШЊЕЊЕ ОСНОВНИХ ПРАВНИХ ИНСТИТУТА И ПОЈЕДИНАЧНИХ РЕШЕЊА ЗАКОНА**

**Чланом 1.** Предлога закона врши се измена члана 17. став 2. Закона, односно брише се одредница седишта привредног друштва.

**Чланом 2.** Предлога закона прописује се ступање на снагу и објављивање овог закона у „Службеном гласнику Републике Србије”.

**IV. ФИНАНСИЈСКА СРЕДСТВА ПОТРЕБНА ЗА СПРОВОЂЕЊЕ ЗАКОНА**

За спровођење овог закона није потребно обезбедити средства у буџету Републике Србије.

**V. РАЗЛОЗИ ЗА ДОНОШЕЊЕ ЗАКОНА ПО ХИТНОМ ПОСТУПКУ**

Предлаже се доношење овог закона по хитном поступку, у складу са чланом 167. Пословника Народне скупштине („Службени гласник РС”, број 20/12 – пречишћен текст), имајући у виду да се доношењем овог закона ствара правни основ за промену седишта привредног друштва ради предузимања мера којима се обезбеђују услови за континуирано и несметано обављање делатности управљања аеродромом, као и стварање могућности за ефикаснији развој аеродрома.

**VI. ПРЕГЛЕД ОДРЕДБЕ ЗАКОНА КОЈА СЕ МЕЊА**

**Спровођење Националног програма**

**Члан 17.**

Национални програм развоја аеродрома спроводи министарство надлежно за послове саобраћаја.

Оперативне послове у поступку спровођења Националног програма обавља привредно друштво „Аеродроми Србије” д.о.о. ~~Београд.~~

Оперативни послови из става 2. овог члана обухватају усмеравање развоја аеродрома на подручју Републике Србије, на основу плана развоја локалне самоуправе или плана развоја аеродрома, предузимање мера на које је овлашћено актом о оснивању и обављање других послова у функцији реализације развојне политике Владе у овој области.

**ИЗЈАВA O УСКЛАЂЕНОСТИ ПРОПИСА СА ПРОПИСИМА ЕВРОПСКЕ УНИЈЕ**

1. Oвлашћени предлагач прописа – Влада

Обрађивач – Министарство грађевинарства, саобраћаја и инфраструктуре

2. Назив прописа

Предлог закона о измени Закона о управљању аеродромима

Draft Law on Amendment to the Low on Airport Management

3. Усклађеност прописа с одредбама Споразума о стабилизацији и придруживању између Европских заједница и њихових држава чланица, са једне стране, и Републике Србије са друге стране („Службени гласник РС”, број 83/08) (у даљем тексту: Споразум):

а) Одредба Споразума која се односи на нормативну садржину прописа,

/

б) Прелазни рок за усклађивање законодавства према одредбама Споразума,

/

в) Оцена испуњености обавезе које произлазе из наведене одредбе Споразума,

/

г) Разлози за делимично испуњавање, односно неиспуњавање обавеза које произлазе из наведене одредбе Споразума,

/

д) Веза са Националним програмом за усвајање правних тековина Европске уније.

/

4. Усклађеност прописа са прописима Европске уније:

а) Навођење одредби примарних извора права Европске уније и оцене усклађености са њима,

/

б) Навођење секундарних извора права Европске уније и оцене усклађености са њима,

/

в) Навођење осталих извора права Европске уније и усклађенoст са њима,

/

г) Разлози за делимичну усклађеност, односно неусклађеност,

/

д) Рок у којем је предвиђено постизање потпуне усклађености прописа са прописима Европске уније.

/

5. Уколико не постоје одговарајуће надлежности Европске уније у материји коју регулише пропис, и/или не постоје одговарајући секундарни извори права Европске уније са којима је потребно обезбедити усклађеност, потребно је образложити ту чињеницу. У овом случају, није потребно попуњавати Табелу усклађености прописа. Табелу усклађености није потребно попуњавати и уколико се домаћим прописом не врши пренос одредби секундарног извора права Европске уније већ се искључиво врши примена или спровођење неког захтева који произилази из одредбе секундарног извора права (нпр. Предлогом одлуке о изради стратешке процене утицаја биће спроведена обавеза из члана 4. Директиве 2001/42/ЕЗ, али се не врши и пренос те одредбе Директиве).

/

6. Да ли су претходно наведени извори права Европске уније преведени на српски језик?

/

7. Да ли је пропис преведен на неки службени језик Европске уније?

/

8. Сарадња са Европском унијом и учешће консултаната у изради прописа и њихово мишљење о усклађености.

/